
'ARÁTAINKNAK, minden olvasónknak ezOton 

KÍVÁNUNK BOLDOQ Oj ÉVET. MUNKATÁRSAINK MAQUK 
BARKÁCSOLTA OLDALAIKKAL TETÉZIK MEQ JÓKÍVÁN* 
SÁQAIKAT. . 


HOGYAN KELETKEZETT A HAPPENING? 

(TÖRTÉNELMI VISSZAPILLANTÁS) 


Néhány hónappal ez¬ 
előtt alkalmam volt kifej¬ 
teni a happening lényeget, 
de már akkor figyelmez¬ 
tettek a Világtörténelmi 
Intézet részéről, hogy el¬ 
mulasztottam megvilágí¬ 
tani a happening történel¬ 
mi előzményeit. Beláttam, 
hogy a happening sem 
érthető meg történelmi 
összefüggéseiből kiszakít¬ 
va, s ezért szorgos kutatás¬ 
ba kezdtem. Most végre a 
nyilvánosság elé tárhatom 
munkásságom eredmé¬ 
nyeit. 

Már a görögök ismerték 
a happeninget, de nem el¬ 
sőnek, mert a mozgalom 
gyökerei még a Neander- 
völgybe nyúlnak vissza. 
Ügy történt, hogy az 
Agyar-törzs egyik fiatal 
tagja, Gyorslábú, egy na¬ 
pon felkereste Nagyszakáll 
törzsfőt, és ezt mondta 
neki: 

— Valamit csinálni kel¬ 
lene! 

— Mit? — kérdezte Nagy¬ 
szakáll. 

— Nem tudom! - rázta 
a fejét Gyorslábú. — Ez így 
nem mehet tovább. A csö¬ 
mör, az unalom megöli az 
embert. Egyik nap olyan, 
mint a másik. Evés, ivás, 
alvás, családi élet, egy kis 
varázslat, egy kis vadászat. 
Már nem tudok ránézni 
egy mammutra. És ez így 
megy évről évre! Szörnyű! 
Nem érzed? Belefásulunk! 
Mi lesz így az emberiség¬ 
ből? Kihalunk! Megöl 
minket az unalom! Tör¬ 


ténjék már valami! Ne¬ 
vezzük happeningnek, 
mindegy! Csak valami 
más legyen! 

— Mondasz valamit! - 
meredt rá Nagyszakáll, és 
mint lelkiismeretes veze¬ 
tőhöz illik, azonnal mun¬ 
kához látott. Rövidesen 
megkezdődtek a történé¬ 
sek. Országhatárokat jelöl¬ 
tek ki, majd megindultak 
a határvillongások és a 
háborúk. Létrehozták a 
gazdasági életet, befekte¬ 
téssel, kizsákmányolással, 
bankszámlával és válság¬ 
gal. Megindult az irodalmi 
élet, a költészet, a gyar¬ 
matosítás és a közlekedés. 
Filozófiai iskolák keletkez¬ 
tek, vallásháborúk törtek 
ki, s rengeteg politikai 
párt alakult. Zsinatokat, 
fegyelmi bizottságokat és 
közgyűléseket hívtak ösz- 
sze. Az emberiség megis¬ 
merkedett a vámvizsgálat¬ 
tal, az iktatással, a jóváté¬ 
tellel, az egyenes adókkal 
és a részletfizetéssel. Fel¬ 
épültek a nagyvárosok, 
megkezdte adását a rádió 
és a tévé, bevezették a 
telefont, kiadták az első 
büntető törvénykönyvet, 
megalakult a Szent Szö¬ 
vetség, a Népszövetség, 
majd az ENSZ. Egyre job¬ 
ban tökéletesítették a ha¬ 
dianyaggyártást, ledobták 
az első atombombákat. 
Nem lehet tudni, hogy 
még mi vár ránk, de az 
biztos, hogy nem unatko¬ 
zunk. Van bőven hap¬ 
pening! 


FEJLETT ÁLLATTENYÉSZTÉST! 



Nem egy alkalommal ért már bírálat amiatt, hogy 
a „Mindenféle” cím alatt rendszeresen megjelenő 
aforizmáim túlságosan elvontak, időtlenek, ahelyett, 
hogy a mindennapi élettel , az időszerű események¬ 
kel tartanának szoros kapcsolatot. A jogos bírálatok 
hatására írtam az alábbi aforizmákat: 

Okos ember nem húz kalapot a lábára. 

Nem minden kilincs marad az ember kezében. 

Van, aki egész életében csak egy bérletet tud fel¬ 
mutatni. 

Nagyüzemnek is lehet szűk keresztmetszete. 

Sánta kutyáért is kell fizetni ebadót. 

Mindenki kerülhet nemzetközi helyzetbe. 

Ajándék-Trabantnak ne nézd a karburátorát! 

Gyakran nem az önköltség csökken, csak a hőmér¬ 
séklet. 

Úgy kell neki, mint eszkimónak a bikini. 

Részeg embernek minden költemény tetszik. 

Csőtöréshez nem hívunk belgyógyászt. 

Az anticiklont is meg kell becsülni. 

Szerzői estet is túl lehet élni. 

Udvariatlan kiszolgálás miatt ne fordulj a Bizton¬ 
sági Tanácshoz! 


MEGKÉRDEZTEM EMBERTÁRSAIMAT: 

hol hibázták el az életüket? 


Mindent ráhagytam a gyere¬ 
kekre. 

Adám. 

Sajnos, nem képeztettem a 
hangomat. 

Nero. 

A tisztaságmánia okozta 
vesztemet. Túlságosan szeret¬ 
tem fürödni. 

Báthory Erzsébet. 

) 

Túlbecsültem az olvasók te¬ 
herbíró képességét. 

id. Dumas. 

Nem kellett volna férjhez- 
mennem. 

Éva. 

Nem kellett volna megelőz¬ 
nöm Robespierre-t. 

Danton. 


Túldolgoztam magamat. 

Héraklész. 

Másnak engedtem át a „My 
Fair Lady” megírását. ghaw 

Nem ismertem fel az életben 
hagyott trónkövetelővel járó 

veszélyeket. ^ , 

7 m. Richárd. 

Szerencsétlen házasságot kö¬ 
töttem. . 

Mária Lujza. 

Naptártudós létemre nem 
tudtam, miről nevezetes már¬ 
cius 15-e. 

Julius Caesar. 

Sejtelmem sem volt arról, 
hogy milyen súlyos betegséget 
okozok Jack Rubynak. 

Oswald. 


Altamirái bölény (Az ősember barlangrajza) 

Ezt a rajzomat azért szeretem, mert mai témájú cs előre 
mutat. 


ÓRIÁSI ÉRDEKLŐDÉS ELŐZI MEG 
AZ ŰJ SALÁTA-DARAB BEMUTATÓJÁT 

A Fővárosi Nagyszínház szeptember 31-én mutatja be 
Saláta Lajos új színművét. A bemutató iránt olyan óriási 
az érdeklődés, hogy az aznap sorra kerülő magyar—brazil 
világbajnoki labdarúgó döntőmérkőzés kezdési időpontját 
egy órával előrehozták. 






















MEGKÉRDEZTEM 
A LELKI ISMERETEMET: 

KIRE A LEQBÜSZKÉBB? 


De nem állt szóba velem. 


S. F. 

MEGKÉRDEZ MUNKATÁRSAI ThCCtí 

Mi< kívánnak az új esztendőre? 




= - Ne üw . ; bele minek''be 

- : - Ne mindig itt jöjjön ki, 
ami a másikon bemegy 

—- — Megmondhassam a véle- 
menyemet a fejről 


*> 



KRI>u 



- Ne menjen cl, félek egyedül! 



ÜNNEPI BEVÁSÁRLÁS 




- K.»ráoon>kor esküdtem, szeretném kicserélni! 



AZ ÉN 

HIRDETÉSEIM 




h ma n M,pM l&k OüCití-t íázoü 

Nyáron általában meleg 
van, télen pedig hideg — 
fejezte be kandidátusi disz- 
szertációját a meteorológus. 


c vif* 

A kritikus mellől a ruha¬ 
tárosnő felnyalábolta és el¬ 
hurcolta a télikabátot, erre 
ő alaposan kivesézett egy 
húszéves költőt. 


Nekem nincsenek saját 
gondolataim, nekem min¬ 
den szót a számba adnak — 
mondta a nagy színész fá¬ 
sultan, és odalenn a nézőté¬ 
ren feldördült a taps. 


A tömegben mindig előre- 
furakodott, az őnála oko¬ 
sabbakat lehurrogta, jobb¬ 
nál jobb összeköttetései vol¬ 
tak, minden zűrből kivágta 
magát, és most mégis nyert 
a lottón vagy másfél mil¬ 
liót. 

■=**- 

Én is ember vagyok, én is 
követek el hibát — mondta 
a főnök, de a beosztottjai 
nem hitték el. ^ 


XJBÉ9 

Az öreg írónak hazafelé 
menet a kávéházból eszébe 
jutott valami, de nem volt 
nála notesz és így szeren¬ 
csére elfelejtette. 




















































































Történetem hősnője 
Evelyn. Engedjék meg, 
hogy bemutassam önök¬ 
nek ezt az elbűvölő fia¬ 
tal lányt. 


Evelyn, a londoni társaság kedven¬ 
ce, néhány hónappal ezelőtt férjhez 
ment. 




A kastélyban hamar megkedvelték 
Evelyn nagybátyját, Underwood ka¬ 
pitányt — a fiatalasszony így mutatta 
be Jacksont —, és a lord édesanyja, a 
hetvenesztendős lady Anne gyakran 
tett vele nagy sétákat a parkban. Egy 
ízben a detektív megkérdezte az 
idős hölgyet: 

nincs-e a fiának 
ikertestvére? A la¬ 
dy felvonta a 
szemöldökét, és 
haragosan így 
szólt: 


r'Tl 



A boldog 
Heartfield, a 


férj: lord 
híres va¬ 


dász és lótenyésztő. 




A nászutat 

országban 

ték. 


Olasz- 

töltöt 




^Angliába ha¬ 
zatérve, a lord 
vidéki ottho¬ 
nába vitte if¬ 
jú feleségét. A 
kastély 1352- 
ben épült, és 
vasárnaponként nyitva áll az érdek¬ 
lődők előtt. 


Fél évvel az esküvő 
után Evelyn észrevette, 
hogy a férje megválto¬ 
zott. Nem a modora, a 
viselkedése, a jelleme .. . 
Ó, nem! ... Az arca!! 



f Először azt hitte, hogy 
csak képzelődik, de egy 
J éjszaka, amikor a férje 
feléje fordult az ágyban 
— amelyben valaha 
Stuart Mária is aludt —, 
ijedten felsikoltott, mert ez az arc 
nem volt a lord arca... Illetve 
mégiscsak ő volt... 

Evelyn szívét elfogta a 
félelem. „My God! Hát¬ 
ha a lord nem is a lord! 

Vagy talán az én agyam¬ 
ban történt valami?” Vé¬ 
gül egy napon bement 
Londonba — a férjének azt mondta, 
hogy özvegy édesanyját látogatja 
meg —, és felkereste Mr. Jacksont, a 
híres detektívet. 

Jackson türelmesen 
meghallgatta Evelynt, 
aztán nemet mondott. A 
detektív fáradt volt, ren¬ 
geteget dolgozott az 
utóbbi időben, és fájt a 
lába, árpa volt a szemén, állandóan 
fújta az orrát és a gyomránál is ér¬ 
zett valami furcsa nyomást. A fiatal- 
asszony azonban könyörögni kezdett, 
és Jackson nem tudott ellenállni a 
könnyes, szép szemeknek. Ott hely¬ 
ben álszakállt és álbajuszt ragasztott 
magának. 




Később azonban elárulta, hogy a 
fiának négy ikertestvére él Ameriká¬ 
ban, vagy valahol másutt: Jack, And¬ 
rew, Edward és Thomas. Nevüket 
azonban nem szabad kiejteni a ház¬ 
ban, mert szégyent hoztak az ősi 
Heartfield 
névre, és 
ezért kita¬ 
gadta őket. 



Másnap Evelyn — aki már-már az 
idegösszeomlás szélén állott — elme¬ 
sélte Jacksonnak, hogy a lord édes¬ 
anyja még mindig azt hiszi, hogy él¬ 
nek a fiai: 
Jack, And¬ 
rew, Edward 
és Thomas. 

— Hát 
már nem él¬ 
nek? — kér¬ 
dezte megdöbbenve a detektív. 

— Nem — mondta Evelyn. — Az a 
hajó, amellyel Amerikába mentek, 
elsüllyedt ... 


Az ügy egyre rejtélye¬ 
sebb lett, és Jackson 
most már a saját szemé¬ 
vel látta, hogy a lord 
napról napra változik. 




Egy éjszaka iszonyatos vihar tom¬ 
bolt a környéken. A parkot átszelő 
Flynn patakból órák alatt vad, taj¬ 
tékzó folyó lett, és elvágta a kastélyt 
a külvilágtól. 



A telefonok nem működ¬ 
tek, a villany is kialudt. A 
detektív gyertyafény mellett 
üldögélt a szobájában, és 
whiskyt ivott, mert fázott. 
Éjfél tájban lépteket hal 
lőtt, majd valaki lenyomta 
a kilincset. 


Jackson felugrott, és 
pisztolyával a kezében 
feltépte az ajtót. A lord 
állt az ajtó előtt. 





És ismét változott va¬ 
lamit az arca! 

— Ki maga? — rivallt 
rá a nyomozó. 

— Kicsoda? Én? 

— Igen, maga! 

— Boleyn Anna vagyok — mondta 
a lord. — VIII. Henrik boldogtalan 
felesége. 


A nyomozónak tátva 
maradt a szája, és ha 
nem ügyel: kiesik a pisz- 
to# a kezéből. 

— De most már elég a 
hülyéskedésből — foly¬ 
tatta nevetve a lord. — 

Nem iszik meg velem egy pohár 
whiskyt? ... Unatkozom egyedül- 

Jackson remegő kézzel töltötte? ki 
az italt, és közben Heartfield arcát 
nézte, amely újra változott. 

Egy órával később a de¬ 
tektív éppen lefekvéshez 
készülődött, midőn lépte¬ 
ket hallott az ajtaja előtt. 

Bal kezében elemlámpával, 
jobb kezében pisztollyal ki¬ 
lépett a sötét, hideg folyo¬ 
sóra, ahol a következő lát¬ 
vány tárult a szeme elé: 

„Uramisten — kiáltott fel Jackson, 
ki lehet ez a meztelen nő, ernyővel 
és keménykalapban? Lehet, hogy kí¬ 
sértet?” Nem kísértet volt, hanem 
Evelyn. Szegényke meghibbant egy 
kicsit. A nyomozó visszavezette a szo¬ 
bájába, és nyugtátokat adott neki, 
majd újabb őrjáratra indult... A ház 
teljesen sötét volt, csak a lord dol¬ 
gozószobájából szűrődött ki valami 
fény. Jackson belesett az ajtón: egy 
férfi állt a nyitott páncélszekrény 
előtt, igazgyöngy nyaklánccal a kezé¬ 
ben. A detektív mögéje lopakodott, 
és a pisztolya agyával leütötte. 






Sajnos, a lordot ütötte le, aki ret¬ 
tenetesen felháborodott: 

— Azonnal hagyja el 
a házamat! — ordította 
torkaszakadtából —, kü¬ 
lönben az inasokkal do¬ 
batom ki! 

Jackson elhagyta a kastélyt, de 
előbb egy levelet írt Evelynnek: 
„ Drága asszonyom, megyék és vissza¬ 
adom az iparengedélyemet . Fogal¬ 
mam nincs, hogy miért változik min¬ 
dig a lord arca . Tisztelője: Jonathan 
Jackson, volt magánnyomozó 
* 

Jackson nem tudja, de én tudom, 
miért változik a lord arca. Képtelen 
vagyok egy arcot többször egymás 
után ugyanúgy lerajzolni. 






















LE A BÜROKRÁCIÁVAL! 

EGY-KÉT KIS ÜGY 

Nagyon rossz minőségű cementet kapunk 
mostanában, gyorsan porlad a malter, s 
egyáltalán nem köt. Így amit rakunk estig, 
leomlik reggelre, amit rakunk reggel, le¬ 
omlik estére. Mi hiába adunk bele apait¬ 
anyait a munkába, ilyen rossz anyagellátás 
mellett képtelenek vagyunk határidőre meg¬ 
állítani magas Déva várát. Félő, hogy még 
a hét véka arany és hét véka ezüst célpré¬ 
miumtól is elesünk emiatt! 

Kőmfves Kelemen 

és 11 társa 


Lakásom dongái között ujjnyi hézagok 
keletkeztek, amelyeken át becsorog hozzám 
az eső. Hiába tettem többször is panaszt, a 
HKI (Hordó Kezelési Igazgatóság) nem 
intézkedik! Szívesen megcsináltatnám a sa¬ 
ját költségemen is, de lámpással sem lehet 
találni az egész ókorban egy olyan masze¬ 
kot, ;iki ilyen piti munkát felvállalna. 

Diogcnész 

álkoldus 


M éf; a XV. században bejelentettem ille¬ 
tékes helyen szenttéavatási igényemet, azóta 
többször megsürgettem, de azt a választ 
kaptam, hogy ügyemmel csak a XX. század¬ 
ban tudnak foglalkozni. Érdemes lenne ki¬ 
pellengérezni a Ludasban, hogy egyes hiva¬ 
talokban hogyan bánnak a kisemberek 
ügyeivel! 

Johanna, a szűz, 

Orléans 

Nemrégiben dolgom akadt Kréta szige¬ 
tén, a Minotauroszi Hivatalban. Nahát, 
hogy az milyen rossz beosztású hivatal, 
valóságos labirintus, majdnem eltévedtem 
benne! Kérdem én: miért nem tesznek ki 
eligazító táblákat a folyosókra? 

Thészeusz, 

Athén 


SÖPÖRJÜNK A MAS ISTÁLLÓJÁBAN IS! 

Tisztasági Szolgálatom Döntőbizottsága 
ezen a héten 

Arany Kuka-díjjal 

tünteti ki Augiászt, Elisz királyát, a törté¬ 
nelem leglegendásabb hírű, herkulesi mé¬ 
retű szemétdombjának „megalkotásáért". 


HALLOTTAM EGY VICCET 

Egy külföldi turista meglátogat egy indián 
rezervátumot, ahol a szívélyes törzsfőnök be¬ 
mutatja neki a fiait: 

— Ez a legidősebb fiam, a Fekete Musztáng. 
Ez a Gyors Nyíl, ez a Tüzes Villám, ez a Vö¬ 
rös Sólyom. — Majd ellágyult hangon, legki¬ 
sebb fia fejét simogatva, így folytatja: — Ez 
pedig a legfiatalabb, a kis Alfa Romeo ... 


CÍMLAPÖTLET 

utf Ur&2» 



kedvenc folyóiratom részére 


AZ ÉRDEKELTEK HOZZÁSZÓLNÁK 


első 


Zrínyi Miklós olvasójuk panasza nyomán intézkedtünk, hogy a jövő év 
negyedétől ismét kapható legyen a török áfium ellen való orvosság. 

Gyógyszertári Központ 

V. László olvasójuk panaszolta, hogy jó Budavár magas tornyán az érckakas csi¬ 
korog élesen, s emiatt a környék lakói nem tudnak aludni. A bírálatnak helyt adtunk, 
s az észlelt hibát kijavítottuk. 




/ 


Baráti társaságban jót 
nevettünk az alábbi ked¬ 
ves viccen: 

Négy londoni rabló el¬ 
határozza, hogy kifoszt 
egy budapesti OTP-fiókot. 
Retten fegyveresen beha¬ 
tolnak a pénztárba, két 
társuk pedig autóval várja 
őket az utcán. Amikor a 
két fegyveres kijön, az 
autóban ülők izgatottan 
megkérdezik: 

— Nos, sikerült pénzt 
szereznetek? 

- Azt nem ... De kap¬ 
tunk néhány nagyon szép 
1967-es zsebnaptárt! 

Mackós Jimmy 

London, Soho 


JAVASLATAIM 

dijak 


Még az özönvíz előtt 
hallottam az alábbi viccet, 
megírom, hátha van, aki 
nem ismeri: 

Kain és Ábel találós 
kérdésekkel szórakozik. 
Ábel kérdez: 

— Mi az: fekete, az ágy 
alatt van, és két nyelve 
vanl 

— Nem tudom ... 

— Hát egy pár cipői De 
mást kérdezek: fekete, az 
ágy alatt yan, négy nyelve 
van, mi azl 

— Nem tudom ... 

— De buta vagy! Hát 
két pár cipő! és most jól 
figyelj: ha feldobom fe¬ 
hér, ha leesik sárga, mi 
azl 

Felragyog erre a Kain 
arca: 

- Nem csapsz be! Há¬ 
rom pár cipő! 

Nőé, ősapa 
Ararát-hegy 


Megírok önöknek egy 
bűbájos gyerekszáj-törté¬ 
netet. Kisfiam, Napoleon- 
ka, a minap katonásdit 
játszott, hátizsákot vett a 
vállára, s abba egy botot 
tett. Megkérdeztem tőle, 
mire az a bot? Erre így 
válaszolt: 

— Hát nem tudod, apu, 
hogy minden katona a 
hátizsákjában hordja a 
marsallbototl 
Ugye aranyos?! 

Korzika 


I. kerületi HKI 


Egy kis hézagpótlás 

Több olvasónk rekla¬ 
málta már: miért nem 
közöl a Ludas rejtvé¬ 
nyeket? A kéréseknek 
helyt adva, alább bocsá¬ 
tom közre hézagpótló 
művemet, remélve, hogy 
a roppant magas színvo¬ 
nal nem rettent vissza 
senkit. 

Vízszintes: 

1. Népszerű humoros 
hetilap. 

6. Heves megyei köz¬ 
ség. 

7. Hibás valamiben. 

8. Van neki lúdja. 

9. Két szó: capitoliumi 
szárnyas és római pénz. 

Függőleges: 

1. Azonos mássalhang¬ 
zók 


magánhang- 

mássalhang- 

magánhang- 

mássalhang- 


2. Azonos 
zók. 

3. Azonos 
zók. 

4. Azonos 
zók. 

5. Azonos 
zók. 

A megfejtéseket nem 
kell beküldeni, jutal¬ 
mul mindenki megtart¬ 
hatja magának! 


SAJNOS ... 

Nem közölhető kéz¬ 
iratokat küldtek: Juve- 
nalis, Jonathan Swift, 
Moliére, Fazekas Mi¬ 
hály, Gogol, Mark 
Twain, G. B. Shaw, Ka¬ 
rol Capek, Karinthy Fri- 
*4 Vos, Ili—PetroV, Alt 
líudiwjiu. Kudványi 
Barna... 

































RETTENETES SZÜLÖK 

(LACIKA MONOLÓGJA) 

Anyu összeveszett apuval és mér- és monológ helyett csináljam meg a 
gesen elment hazulról. Apu pedig azt leckét, 
mondta nekem, fogjam be a számat 




NYUGDÍJBAN 




Mottó: Nincsenek régi vic¬ 
cek, csak öreg emberek 
vannak. Egy újszülöttnek 
minden vicc új. 


Tasziló megnősül. Hazaérkezve a 
nászútról, a Kaszinóban találkozik 
Arisztiddal, aki megkérdezi: 

— Hogy sikerült a nászút? 

— Remekül, kérlek alássan, csak 

amikor .a feleségem azt 

mondta.! 


IjElsiE/tfiÉaE 


1921 őszén kezdtem építeni légváraimat. Még ma sincsenek befejezve. Ked¬ 
ves Ludas, meddig kell még várnom? 

Várnai György 
havidíjas 
Budapest 


Ha kezdesz megszokni valamit, 
már bele is nyugodtál. 


Ha megnyugodtál, valamit már be¬ 
le is kezdesz szokni. 


Ha kezdesz valamit bele, már szok¬ 
tál megnyugodni. 


Ha valamit már megszoktál, nyug¬ 
szol kezdeni . 


Már ha vala meg nyugszoktál kez¬ 
deni belemit szól. 

SZOMORÚ TÖRTÉNETEK 
EGY MONDATBAN 


MESE 


Egyszer volt, hol nem volt, volt 
egyszer egy szegény ember, annak 
volt három fia, először a legidősebb 
fiú indult el szerencsét próbálni, hiá¬ 
ba várták vissza egy álló éven át, 
nem jött, akkor útnak eredt a közép¬ 
ső fiú, várták, ő sem jött, végül a leg¬ 
kisebb fiú vágott neki a nagyvilág¬ 
nak, őt már nem is várták, nem is 
jött. 



A PARKBAN 

Zsurulya Egon , a jó nevű és tetsze¬ 
tős külsejű gombkészítő 
kisiparos kedvtelve né¬ 
zegette a park virág¬ 
ágyásai körül hajlongó 
kertészlányokat, és meg- 
bizsergett a szíve tája, 
látván , hogy a legcsino- 
sabb lány leplezetlen ér¬ 
deklődéssel viszonozza 
az ő epedő pillantásait, 
kisvártatva a kertész¬ 
lány egészen közel jött, 
és azt kérdezte: „Tata, kérvényt 
nyújtsak be, hogy végre lelépjen a 
locsoló-slagról ?” 



A NYÍLT TENGEREN 

őfelsége húszágyús, háromárbocos 
fregattja, a „Villám”, a legnagyobb 
titokban futott ki a lowtowni kikö¬ 
tőből, sűrű ködben két nap két éjjel 
megállás nélkül siklott északkeleti 
irányba, megkerülte a Lajos-fokot, 
akkor a kapitány összehívta a tiszte¬ 
ket a nagy tanácsterembe, közölte ve¬ 
lük, hogy az admiralitás utasítására 
most, nulla óra harminchárom perc¬ 
kor kell felbontania azt a pecsétes 
levelet, amely a további útirányt és 
a harci feladatot tartalmazza, keres¬ 
ni kezdte a levelet, a végén már min¬ 
den zsebét kiforgatta, de nem találta, 
nem is találhatta, mert amikor indu¬ 
lás előtt a felesége kivasalta a ruhát, 
kivette belőle a levelet, nehogy a pe¬ 
csétviasz össze- 
maszatolja a 
bélést, de elfe¬ 
lejtette vissza¬ 
tenni, így aztán 
nem lett semmi 
a csatából. 



’TMm . 

Vd U-V(S a KHJ, W i 
’t Öt év Sialcszí-rvc 

laipari mondotta 
M Mixm 8z i 
ato- szervezetűi 
vei hét a 
'* MoJtszcrve; 
• valalos de 
-"lóban. 




R-égóta esz a méreg, 
hogy jóformán mind¬ 
egyik újságíró kollégám¬ 
nak sikerült már riportot 
csinálnia valamely kiha¬ 
lóban levő mesterség 
utolsó képviselőjével, 
csak elém nem került 
még soha senki közülük, 
nagyon megörültem te¬ 
hát, amikor a zsormicei 
tanácsházán felhívták a 
figyelmemet Suta Balog 
Béni bácsira, aki az al¬ 
végen lakik, és ő az utol¬ 
só birizna-pörkölő. 

Legott útnak indultam, 
rátaláltam, szívélyesen 
fogadott, és bevezetett a 
műhelyébe. Csipkés szé¬ 
lű, nagy fakád állott 
ottan a helyiség köze¬ 
pén, mellette felfordult 
hintaszékre emlékeztető 
micsoda, aztán ládák, 
ládafiák, bödönök, falba 
vert kampókon pedig kü¬ 
lönös alakú, ódon szer¬ 
számok. 

— Szóval Béni bátyám 
itt pörköli a biriznát — 
néztem körül kedvtelve 
és szakszerűen. 

— Ugyan már! — ráz¬ 
ta meg fejét a hajdan 
szálfa termetű, töpörö¬ 
dött mester. — Itt csak 
a süllyölést csináljuk, 
a kortonca-feszítést, itt 
csávázzuk a kenézt és 
mutykoljuk a biriznát 
diópáeban. Pörkölni kint 
pörkölünk az udvaron, 
már csak a furuttyázás 
miatt is, mindjárt más a 
színe. 

— Hányán vesznek 
részt a munkában? Azért 
kérdem, mert többesszá¬ 
mot tetszik használni. 

— Mink ezt már így 
szoktuk. De biriznát már 
csak én pörkölök az 
egész országban, én va¬ 


gyok az utolsó birizna- 
pörkölő. Az apám is az 
volt, annak az apja is, 
Ádámig. Mert virágzó 
mesterség volt ez az ánti 
világban, a hetedik ha¬ 
tárból is ide jártak a né¬ 
pek biriznát pörköltetni. 
Azóta nagyot fordult a 
módi. Most beat-zene 
kell, op-art, meg mini¬ 
szoknya. Jó esztendő az, 
amelyikből vevő akad 
egy-egy pörkölt birizná- 
ra. Meg az is baj, hogy 
mi megadjuk a módját, 
aki nálunk pörköltet bi¬ 


riznát, életében nem 
nyüvi el, ezért nem is 
vesz másikat. Hát csak 
így tengődünk, kérem. 

— Család van-e? 

— Hogyne volna! üt 
fiam van, meg néhány 
leánygyermek, de mind 
más szakmát tanult, ve¬ 
lem kihal a biriznapör- 
kölők nemzetsége. 

— Sajnálja? 

— Sajnálom. 

— És mondja, Béni 
bátyám, ha manapság 
olyan kevesen pörköltei¬ 
nek biriznát, miből él 
ilyen jól? Látom, új ke¬ 
rítést húzott, Skoda autó¬ 
ja van, hátul meg építik 
éppen a garázst. 

Béni bácsi suttogóra 
fogta a hangját: 

— Nem árul el a ta¬ 
nácsnál? 

— Nem én! 


— Hát az úgy van, 
hogy a magamfajta idős 
iparosembernek ugyebár 
könnyebben rájár a keze 
olyan munkákra is, 
amikre nem szól az en¬ 
gedélye. Főleg persze 
csak olyan kis reparálá¬ 
sokat csinálok. 

— Mégis, miket? 

— Ami jön. összeütöt¬ 
tem magamnak egy osz¬ 
cilloszkópot, meg egy 
szignál generátort, ha 
meg jönnek a szomszé¬ 
dok, hogy így a nagy- 
frekvenciás áramkör, 
úgy a kimenő trafó, hát 
megjavítom nekik azt a 
fránya televíziót meg rá¬ 
diót, aztán hogy is hívják 
azt a masinát, amelyiken 
két küllős kerék forog, 


áz ember belebeszél, a 
hangja meg rajta ragad? 

— Magnetofon. 

— Az a, magnetofon. 
Nem jár már rá az én 
nyelvem ezekre az újmó- 
dis szavakra. 

Kezet ráztam az öreg¬ 
gel. 

— Köszönöm a felvi¬ 
lágosításokat, minden 
nagyon érdekes volt, a 
viszontlátásra. 

— Isten megáldja — 
búcsúzott az öreg ma¬ 
gyar, egy tisztes iparág 
utolsó művelője, és kikí¬ 
sért a kapuig. 

Csak itthon döbben¬ 
tem rá: elfelejtettem 
megkérdezni, hogy tulaj¬ 
donképpen mi is az a 
pörkölt birizna? Vissza 
persze már nem megyek, 
hiszen kihalóban van 
úgyis. 



7 ü$KÍK 

A HUMORISTA A SZÍNMŰVÉSZ 

Sztori innen, sztori onnan, Nagyot fejlődött, vivát! 

Poén is jön valahonnan. Már majdnem értem a szavát. 

HIRDETÉS 

Döbbenten olvassa e hírt 
Minden nyájas olvasó: 

„Fekete pulóver Kovácsnál 
Más színben is kapható/- 




















- A bal kettes fogót kérem! 


\- Ha már leszaladsz, apjuk, hoz 
hatsz egy kenyeret a közértből . .. 




- Várjanak! Le akarok szállni! 


NINCS ÚJ SAPKADIVAT 


ÍGY KEZDŐDÖTT 




- Csináltattad? 

- Ugyan, nem látod, hogy konfekció? ! 


LAKÓKOCSI 


SZjW© 




























































































REk/MA-DAL 

ízületek, ízületek! 
Melyik sajog közületek? 

ALTATÓ 

Van Veránál 
Veronái? 


ORRVÉRZÉS 

Ha nincs más támpont. 
Használjunk tampont. 


AUTOPSZICHO- 

ANALÍZ15 

Sajnálattal tudatom: 
Elhasadt a tudatom. 


Az új esztendő első statisztikai felmérése: 


KÉRDŐÍV 

(A megfelelő rész tintával olvashatóan aláhúzandó!) 


i. A mostani tapasztalatok 
alapján egy év múlva 
hogyan szándékozik szil¬ 
veszterezni? 

a) Társaságban. 

b) Kettesben. 

c) Egyedül. 


. Milyen ruhát viselt? 

a) Hazait. 

b) Külföldit. 

c) Tavalyit. 


2. A Rádió jilletve a Tévé) 
vidám műsora miféle 
hatást váltott 1 i önből? 

a) Sírás. 

b) Nevetés. 

c) Álom. 


6. Melyik táncot ropta leg¬ 
szívesebben? 

a) Menüett. 

b) Palotás. 

c) Tviszt. 


3. Mi emelte jobban a han 
gulatát? 

a) Papírtrombita. 

b) Társasjáték. 

c) Villany leolt ás. 


7. Miből fogyasztott töb¬ 
bet? 

a) Szerpentin. 

b) Konfetti. 

c) Alkohol. 


4. Éjfélkor mire gondolt? 

a) A múltjára. 

b) A jelenére. 

c) A másnapi takarításra. 


8. Hogy jutott haza? 

a) Taxival. 

b) Két lábon. 

c) Négykézláb. 


Az űrlapot, kitöltés után, kérjük gondosan kivágni, 
összehajtani cs eldobni. 


E heti hirdetéseink 

Boldog Új Evet K»Vah 


minden gyűjtőnek a 

HZmtmm 


AbrAnd 

Remélem ?ninden este , hátha 
Reggelre búcsút mond a nátha. 


TRAQÉD1A 

Addig kóválygott kék tenger ködén át 
A tengerész, míg szerzett egy Ödémát / 




univerzális mosooiCi 


EVEZÉS KÖZBEN 








































- Úristen! Ezek nem az én lábaim! 


- És azt is közölnöm kell veled, hogy 
én megrögzött gycrckpárti vagyok. 

KIKOSARAZOTT VŐLEGÉNY 


ELŐZÉKENY ÜGYFÉL 


FIATAL A FELESÉG 


VÁRATLAN FORDULAT 


- Ne haragudj, drágám, kibékültem a 
férjemmel. 


- Klárika, keress magadnak valami el¬ 
foglaltságot a konyhában, tizennyolc éven 
felüli megy a tévében. 


AZ OPERÁBAN 


TUDATHASADÁS 






































£V s2tTalta; 

HOBPER 

VILLÁMTRÉFA 

BÍRÖ: ... a továbbiakban a bíróság úgy 
határozott, hogy egyelőre maradjon 
Roltai Lajosnál.. . 

ROLTA 1 NÉ (feldúltan): Nem, nem 
adom. Tisztelt bíróság, nem szakít¬ 
hatják el tőlem! 

ROLTAI (nyugtatóan ): Értsd meg, erős 
férfikézre van szüksége. Különben is 
minden héten egyszer-kétszer meglá¬ 
togathatod, sétálhatsz vele. 

ROLTAINÉ: Nem adom! Az életem 
üres és sivár lenne nélkül^. 

ROLTAI (dühösen): Te nem adod? Én 
nem adom! 

RlRÖ: Figyeljen rám! A bíróság lehető¬ 
séget nyújt a kölcsönös megegyezés¬ 
re. Ha egyikük se tud lemondani 
róla, ha mindkettőjüknek a szívéhez 
nőtt, ami érthető emberi dolog, talán 
próbálják meg még egyszer az együtt¬ 
élést. Gondoljanak rá! 

ROLTAI (gyengéden): Magda, el tud¬ 
nád még egyszer kezdeni? 

ROLTAINÉ (lesüti a szemét): Talán. 
Miatta. 

ROLTAI (magához öleli): Kezdjük új¬ 
ból. 

ROLTAINÉ (boldogan): Lajos, én úgy 
örülök, hogy együtt maradunk mi 
hárman. Én, te és a Wartburg! . . . 

Függöny 


A z új . esztendő első 
délelőttjén csenget¬ 
tek odakünn. 

— Még déli tizenkét óra 
sincs. Ki lehet az* — mo¬ 
rogtam álmosan magam 
elé, de a feleségem mái 
jött is vissza: 

- A házmester van itt, 
fiam. Köszönteni akar 
minket. 

— Értem. Szóval ünne¬ 
pélyes külsőségek között 
átadhatjuk neki az „új¬ 
évit”. 

Levél tárcám után tapo- 
gatództam, mikor megje¬ 
lent rokonszenves házfel¬ 
ügyelőnk. Derűsen ránk 
mosolygott, udvariasan 
meghajolt: Boldog új évet 
kívánok a kedves lakó¬ 
társaknak. Jó egészséget, 
bort, búzát, békességet 
egész esztendőre! Es kívá¬ 
nom, hogy... 

— Magának is minden 
jót kívánunk — tolmácsol¬ 



tam feleségem nevében is 
köszönetünket. - Es most 
engedje meg, hogy át¬ 
nyújtsam ezt a csekély ... 

— Tessék csak várni! 
Még nem fejeztem be - 
figyelmeztetett kedvesen 
házfelügyelőnk. — Megkö¬ 
szönöm a lakótársaknak 
egész évi rendes viselkedé¬ 
süket, és most engedje 
meg, hogy átnyújtsam ezt 
a csekély ... 

- Mit akarl — néztem 
elhűlten kezére, mely egy 
bankjegyet szorongatott. 

— Tessék csak a lakó¬ 
társnak elfogadni ezt a kis 
újévi borravalót. Megér¬ 
demlik. Egész esztendőben 
a szemetet mindig időben 


kitették az ajtajuk elé. 
Kapuzárás után csak egy¬ 
szer csengettek, és szép 
nyugodtan vártak, akár 
nyár volt, akár tél. Ma¬ 
gukkal volt a legkevesebb 
bajom. No, csak tegye el, 
jó ember, azt a kis pén¬ 
zecskét — nézett rám el¬ 
lentmondást nem tűrően, 
majd elköszönt. 

Zavartan nézegettem a 
kezembe nyomott bankót, 
egy ö tvenforin tos vol t. 
Lassan, lassan magamhoz 
tértem, sőt, fölényesen 
megjegyeztem: 

— Csak egy ötvenest 
adott! Nem erőltette meg 
magát. 

Feleségemmel most már 
feszült izgalomban lestük 
az ajtót. Vártuk, mikor 
csenget a kéményseprő. 
Jól jön az embernek év 
elején mindjárt egy kis 
mellékes. 


KALAP 


fnaanfó 

ön talált ki minket. Reméljük, 
hogy jövőre az új gazdasági mechaniz- 
mus jegyében kisebb termelési költség¬ 
gel jobb minőségű vicceket fog velünk 
kapcsolatban előállítani. 

Némi tisztelettel: 

Stirpák Sándor 

Timsó- és Robbanó¬ 
motorgyár 



- Mondtam, drágám, ne viselj ilyen fel¬ 
tűnő kalapot. Mindenki azt bámulja. 


<^0TEW/ 


¥ 



MEGKÉRDEZTEM 

ÖNMAGAM: 

- Vicces ember ön? 

- Én nem. Aki kérdi! 


A 


- Miért ilyen üres a lakásod, öregem? 

- Fordított piknik volt n álam. Ki-ki el¬ 
vitt valamit! 


ÜZENET. Magamhoz 
címzett kézirataimra 
csak akkor válaszo¬ 
lok, ha azokat figye¬ 
lemre méltónak talá¬ 
lom. A postai válasz 
nélkül hagyott írásaim 
megőrzésére nem vál- 
lalkozhatom. 


Közismert lustaságom foly¬ 
tán úgysem fogom megírni bn- 
moreszk formájában az alábbi 
ötleteket, legalább a vázlato¬ 
kat hadd tegyem közzé: 

Egy nő felmegy a férfi 
lakására, de elfelejti, hogy 
miért ment fel. Mikor megint 
az utcán van, már eszébe jut, 
de hiába. Magas az a négy 
emelet. 


Gyermektelen szülők örök¬ 
be fogadnak egy kisfiút. Édes 
gyerekükként nevelik. Mikor 
felnő a gyermek, ő is édes 
szülőkként kezeli őket. Felé¬ 
jük sem néz. 


Egy férfihoz odalép az ut¬ 
cán a másik, és szó nélkül 
pofon vágja. Az szikrázó sze¬ 
mekkel kérdi: 


- Ezt miért kaptam? 

- Mindent tudok 1 ön Ze- 
bcrlcnyi Zsigmondi 

- Dehogy! Kovácsevics 
Árpád vagyok. 

- A Bimbó utca huszon¬ 
egyben lakik. 

- Dehogy! A Retek utca 
négyben. 

- Akkor tévedtem. Embe¬ 
rek vagyunk. 


Egy asszony kénytelen el¬ 
vált, garázda férjével egy la¬ 
kásban élni, bár a bíróság 
jogerősen kötelezte a férfit, 
hogy költözzék cl. A törvény, 
az igazság, a tanács mind az 
asszony mellett van, de hiá¬ 
ba: a férfit akkor sem tudja 
kitenni. A furfangos nő ekkor 
cselhez folyamodik, de hiá¬ 
ba: a férfit akkor sem tudja 
kitenni. 

VERSENYFELTÉTEL 


pos bécsi Ibusz- 
utazásra megyek, 
melyen a mi Rozá¬ 
liánk is részt fog 
venni. 



z a Rozália pedig egy 
felettébb csinos és csintalan 
asszony volt, és minekutána 
mindkét kollégája egyaránt 
szemet vetett reá, Kornél 
egy napon így szólt a barát¬ 
jához, és azt mondta neki: 

— Tegyünk egy verseny¬ 
fogadást, és egyenlő eszkö¬ 
zökkel vívjunk meg a mi 
kedves Rozáliánkért, és fér¬ 
fibecsületünkre álljuk meg 
az egymásnak tett szavun¬ 
kat. Ezért most azt javaso¬ 
lom neked, hogy állapod¬ 
junk meg első ízben abban, 
hogy a mi Rozáliánk meg¬ 
hódítására kétszáz forintot 
használhatunk fel, többet 
pedig egy fillérrel sem. Ha 
pedig ennyi befektetéssel 
egyikünknek sem sikerül el¬ 
nyerni az asszony szívét, ak¬ 
kor majd emeljük a tétet. 
Miután pedig én tettem e 
javaslatot, téged illet az első 
kísérlet, és kívánok neked a 
nemes vetélkedőben győzel¬ 
met, a játékszabályoknak 
megfelelően. 

Felelte pedig erre Bene¬ 
dek, a barátja: 

— Nem bánom és elfoga¬ 
dom a versenykihívást, bár 
igen nehéz feltételt állapí¬ 
tottál meg az indulásra, mi¬ 
velhogy mind a ketten jól 
ismerjük Rozáliánkat és az 
6 igényes természetét. Mind¬ 
azonáltal már a mai estén 
nekifutok az akadálynak, és 
ígérem, hogy célbíró nélkül 
is becsülettel fogok mér¬ 
kőzni. 

Este pedig, miután meg¬ 
felelő taktikai utasításokkal 
látta el magát, és a barátja 
előtt kétszáz forintot tett a 
jobb felső zsebébe, melyet 
a szabály szerint Rozáliára 
költhetett, az asszonyt egy 
másodosztályú étterem felé 
kormányozta, aki azonban 
így szólt: 

— Menjünk inkább a 
Gundelba, miután ahhoz 
vagyok szokva. 

A ruhatárban pedig mind¬ 
járt felfedezett a trafikosnál 
egy angol cigaretta-fajtát, és 
azt mondta Benedeknek: 

— Ugye vesz nekem egy 
dobozzal, mivelhogy nagyon 
kedvelem ezt a márkát, és 
hozzá vagyok szokva, hogy 
ezt szívjam, mikor csak hoz¬ 
zájutok. 

Vacsora közben pedig Ro¬ 
zália igen kedvesen viselke¬ 
dett, és Benedek esélyei ja¬ 
vulni látszottak a drága 


rántott libamáj-szeletek el¬ 
lenére is. A férfi magában 
próbafizetést rendezett, és 
megállapította, hogy néhány 
pohárka szesz még belefér 
a szabályos versenybe, 
mellyel az asszonyt előnyös 
lelki hangulatba hozhatja. 
Azonban midőn javaslatot 
tett, hogy igyanak egy-két 
stampedli vodkát, Rozália 
így szólt: 

— Inkább gin-fizz-t vagy 



Baccardit igyunk, mert én 
ezekhez vagyok szokva. 

Miután pedig a költsége¬ 
sebb ital folytán Rozália 
véralkoholszintjét Benedek 
nem tudta a megfelelő be¬ 
folyásoltság fokára emelni , 
további rendelést pedig a 
játékszabályok nem enged -, 
tek meg, az asszony kedvet¬ 
lennek kezdett mutatkozni, 
majd fáradtságra hivatkoz¬ 
va taxit kért, és hazavitette 
magát. 

Benedek pedig másnap 
így szólt a barátjához: 

— Te következel, én pe¬ 
dig azt ajánlom, hogy emel¬ 
jük a következőkben leg¬ 
alább ötszáz forintra a mér¬ 
cét, mivelhogy a mi Rozá¬ 
liánk élsportolónak való fel¬ 
adatot jelent. Ami engem 
illet, még az sincs kizárva, 
hogy átnyergelek, és inkább 
a profi-sportolók felé fordu¬ 
lok, mivelhogy az ilyen 
amatőrök esetében olykor 
többe kerül a leves, mint a 
hús. 

Kornél pedig azt felelte 
erre: 

— Én mindenesetre egy 
próbát teszek, ezért kérlek, 
hogy helyezzél el kétszáz 
forintot a jobb felső zse¬ 
bembe, de kérlek, hogy tíz 
forintosokban tedd a zse¬ 
bembe, mivelhogy a hatá¬ 
ron át viszem magammal, 
és tudod jól, hogy éppen 
kétszáz forintot lehet ki¬ 
vinni, kis címletekben. Hol¬ 
nap ugyanis egy háromna- 


És Bécsbe érkezve, Kor¬ 
nél, az állomáson beváltotta 
schillingre a kétszáz forint¬ 
ját, melyet hasonlóan a 
jobb felső zsebében helye¬ 
zett el, majd sétára indult 
a városban. És az Opera 
alatt, az aluljáró eszpresz- 
szója előtt összetalálkozott 
Rozália asszonnyal, aki ot¬ 
tan álldogált az eszpresszó 
előtt, és miután a férfi hoz¬ 
zálépett, így szólt hozzá: 

— Egészen ki vagyok már 
a sok járkálástól, de nincsen 
szívem beülni egy feketére 
a kevés schillíngemből. 

Felelte a férfi Rozáliá¬ 
nak: 

— Szívesen meghívom 
egy dupla mokkára és egy 
coca-colára, ha kedve van 
hozzá. 

Az asszony pedig rajongó 
szemmel nézett a férfira, és 
így szólt: 

— Maga egy igazi gaval¬ 



lér, és nem is tudom, hogy 
elfogadhatom-e a meghívá¬ 
sát. És amúgy is el vagyok 
keseredve, mivelhogy elfo¬ 
gyott a cigarettám, és nem 
gondoltam volna, hogy ilyen 
drága itten a cigaretta. 

Kornél erre így szólt: 

— Fogadjon el tőlem két 
doboz Fecskét, mert én hoz¬ 
tam magammal elegendő 
cigarettát. 

Rozália erre egy csókot 
adott a férfi szájára, és így 
kiáltott: 

— Ezért két harisnyát tu¬ 
dok vásárolni magamnak, 
terven felül! 

Miután pedig elváltak 
egymástól, megbeszélték, 
hogy estefelé ismét találkoz¬ 
nak. Kornél pedig egy kiló 
banánt vásárolt, és azzal fo¬ 
gadta az asszonyt, aki egé¬ 
szen odavolt az örömtől, és 
így szólt: 


— Ezt sohasem fogom el¬ 
felejteni magának! Mert bi¬ 
zony én már az utolsó schil- 
lingeimet is elköltöttem, és 
már nem tellett volna ba¬ 
nánra, pedig annyira szere¬ 
tem. Most hát megyek visz- 
sza a szállodába, mert 
ugyan mit csinálhatnék egy 
fitying nélkül, csak a szíve¬ 
met fájdíthatom. És magá¬ 
nak mi a programja? 

— Én arra gondoltam — 
felelte neki Kornél —, hogy 
beülök egy kis bárba, ahol 
sztriptíz is van, és éppen 
nyolcvan schillingem van 
még, amennyibe a belépődíj 
kerül. 

Rozália erre igen elcsu- 
dálkozva és mohón nézett 
rá, és így szólt: 

— Lenne szíve nyolcvan 
schillinget adni egy műso¬ 
rért? Hiszen nyolcvan schil- 
lingért egy orkánkabátot 
vásárolhatnék magamnak! 

A férfi pedig az asszonyra 
kacsintva azt mondta? 

— Akkor hát vásároljunk- 
egy orkáiikabátot? De ak¬ 
kor mi lesz énvelem? 

Rozália pedig hozzásimult 
és azt duruzsolta a férfinak: 

— Rendezek én magának 
olyan sztriptízt, hogy annak 
árában nemcsak a belépő¬ 
jegy lesz benne, hanem még 
a fogyasztás is! 

Ilyen módon nyerte meg 
a sportfogadást Kornél, 
mindvégig a sportszerűség 
keretein belül, kétszáz fo¬ 
rintból. 

fkokkal több no van a világon, mint férfi, és ennek ellenére csekély ki- 
vételtől eltekintve az újságok a kisebbségben levő férfiak számára 
készülnek, hogy legyen olvasnivalójuk reggeli közben. De meddig 
mehet ez így? Meddig lehet még megfosztani a többséget a saját sajtójá¬ 
tól? Nem lenne helyes olyan sajtótermékekkel kielégíteni a többség igé¬ 
nyét , amelyek női szemmel nézik a világ eseményeit? 


SPORT 








A külügyminisztert párizsi látogatására elkísérte a férje is 

IIUUI 

KRIMINALISZTIKA 



Hosszú hajsza után elfogták a bu¬ 
dai hegyekben garázdálkodó szatírát. 


KULTÚRA 


Egy budapesti háziasszony megjavította a távgyaloglás 
rekordját. 

||||||||lillllllllllllllllllll!IIIIIIIIII^IIMIIIIIII 
MŰVÉSZET 


IPAR 



Kefekötőnők ünncplik a ktsz tízéves 
fennállását. 




J. Piriké, akadémikus, székfoglaló elő¬ 
adására készül. 



Miss Gray felfedezettje, a bájos Joe 
Smith, új főszerepére készül. . . 


iiiiiiii 

DIVATTANACSADÓ FÉRFIAKNAK 




. , .... • . Kerek arcot szépen kere- Ne vigyük túlzásba a szem 

A hosszanti esik karcsúsít. tcz a hátrafésült frizura. kozmetikáját. 
























































































































































































































































































































































